2 februari 2009 23:32 | Mark Vroom | 0
Dit artikel is afkomstig van Computable.nl (https://www.computable.nl/artikel/2854942). © Jaarbeurs IT Media. Boer Albert oor trouvrou: ‘Families se mening tel’ | Netwerk24
Deur Ischke de Jager 23 Mei 2019 06:01
“Sy het van die begin af geweet waarna sy op soek is en kom wat wil – sy het en sou alles gegee het vir daai boer,” sê Albert (29), een van tien boere wat vanjaar op soek is na liefde in die kykNET-werklikheidsreeks.
Boer AlbertFoto: Verskaf
Hy is ’n skaap- en wildboer van Noupoort in die Noord-Kaap.
Rox-Zee was tot onlangs toe verloof aan boer Réan, maar hul liefdesbootjie het gesink omdat sy ouers glo nie ooghare vir haar gehad het nie.
Die tien boere vir die nuwe seisoen van Boer soek ’n vrou is onlangs bekend gemaak. Hulle is tussen 26 en 51 jaar oud, vyf is van die Wes-Kaap, twee van die Noord-Kaap, twee van die Oos-Kaap en een van Gauteng.
Vir die eerste keer is daar ook ’n boer wat op soek is na ’n manlike lewensmaat, Hy is die 37-jarige Damian, ’n skaap- en beesboer van Bapsfontein in Gauteng.
Netwerk24 het al tien die boere beter leer ken en Albert is die vyfde boer wat sy hartsgeheime aan ons verklap.
Albert was vir ’n groot deel van sy lewe in Amerika en het sedert sy terugkeer na Suid-Afrika nog nie kans gehad om die perfekte pasmaat te vind nie.
Hy is op soek na ’n lewensmaat wat “plat op die aarde” is en iemand saam met wie hy die lewe kan geniet. As die spesiale persoon sportief is, is dit nog beter.
Vir hom is dit ’n topprioriteit om met sy potensiële vrou se familie oor die weg te kom. Net so is sy familie se mening oor die vrou wat hy kies, “baie belangrik”.
Oor die gesoenery op die onlangse eerste seisoen van Suid-Afrika se eie The Bachelor, sê Albert hoewel sekere situasies dit toelaat, moet dit nie voorbarig wees nie.
“ ’n Mens moet altyd die vrou respekteer,” sê hy.
Meer oor: Boer Soek ’N Vrou | Boer Albert